800-leheküljeline tihedas kirjas raamat koosneb suures osas omaaegse ajakirjanduse tsitaatidest ning lakoonilistest ja konkreetsetest konstanteeringutest toimunud kultuurisündmuste kohta. Marta Fik on hoidunud igasugustest kommentaaridest. Ent kõnekad on paljad faktidki, samuti iseloomustavad aega ja selles elanud inimesi tsitaadid. Viimased ei ole ainult kodu-Poolas ilmunust, vaid ka pagulaspressist (peamiselt välis-poola tähtsaimast kultuuriajakirjast, Pariisis ilmuvast «Kulturast»).